OpenLLM-France/wikimedia huggingface dataset:
# Campionat d'Europa de motocròs 1956

La temporada de 1956 del Campionat d'Europa de motocròs fou la 5a edició d'aquest campionat, organitzat per la FIM. El calendari oficial constava de 9 Grans Premis, celebrats entre el 6 de maig i el 2 de setembre. Aquesta competició passà a anomenar-se Campionat del Món de motocròs a partir de 1957.

## Sistema de puntuació

Barem de puntuació de 1952 a 1969:
| Posició123456 Punts864321 | Resultats que computen 1/2 + 1 dels GP (cal acabar-hi les 2 mànegues) |

## Classificació final

| Posició | Pilot | Motocicleta | Punts |
| 1 | Leslie Archer | Norton | 32 net/41 brut |
| 2 | John Draper | BSA | 24 net/26 brut |
| 3 | Nic Jansen | Matchless | 19 net/20 brut |
| 4 | Sten Lundin | BSA | 17 net/21 brut |
| 5 | Bill Nilsson | BSA | 16 |
| 6 | Geoff Ward | BSA | 16 |
| 7 | Auguste Mingels | FN | 13 |
| 8 | René Baeten | FN | 11 |
| 9 | Brian Stonebridge | BSA | 9 |
| 10 | Jan Clijnk | BSA | 8 |
| 11 | Jeff Smith | BSA | 7 |

## Resum: Podi final 1956

| | 500 cc | 500 cc |
| Campió | Leslie Archer | Norton |
| Subcampió | John Draper | BSA |
| Tercer | Nic Jansen | Matchless |

## Referències

* «Palmares du Mondial Mx 3» (en francès). memotocross.fr, 2012. [Consulta: 4 gener 2013].
* «MX and enduro in the 50's» (en anglès). mxbikes.com. [Consulta: 20 febrer 2011].
# Sant Sadurní d'Ogern

Sant Sadurní d'Ogern és una església de Bassella (Alt Urgell) inclosa a l'Inventari del Patrimoni Arquitectònic de Catalunya.

## Descripció

Edifici religiós d'una nau coberta amb volta de canó apuntada, cobert exteriorment a dues aigües amb teules. És una construcció rústega de carreuons, encara que la façana té un aparell de carreus força regulars. Al frontis esplèndida porta adovellada d'arc apuntat i una petita rosassa. En el seu interior es guarda un retaule provinent de l'església de Sant Miquel de Saranyana.

## Referències

* ↑ «Sant Sadurní d'Ogern». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Suimanga malaquita

La suimanga malaquita (Nectarinia famosa) és una espècie d'ocell de la família dels nectarínids (Nectariniidae) que habita zones obertes africanes, a Etiòpia, sud-est del Sudan, República Democràtica del Congo, Uganda, Kenya, Ruanda, Burundi, Tanzània, Zàmbia, Malawi, est de Zimbàbue, nord de Namíbia, sud de Moçambic i Sud-àfrica.

## Referències

* ↑ «Suimanga malaquita». Cercaterm. TERMCAT, Centre de Terminologia. Rev. 16/07/2013 (català)
# Gabriel Castellá

* No s'ha de confondre amb Gabriel Castellà i Raich.
Gabriel Castellá (Montevideo, 1947 - ibídem, 7 d'abril de 2011) va ser un advocat i polític uruguaià pertanyent al Front Ampli i va complir les funcions de viceministre de Defensa des de l'1 de març de 2010, amb l'assumpció de José Mujica com a president de la República.

## Biografia

Castellá va néixer a Montevideo i es va dedicar a la política a edat primerenca. Va ser membre del Moviment de Participació Popular, grup esquerrà que forma part de la coalició del Front Ampli i al qual pertany el mateix president Mujica.
Durant la presidència de Tabaré Vázquez (2005-2010) va ocupar el càrrec de ministre de Defensa. Més endavant, li van diagnosticar càncer i va haver de rebaixar el seu nivell de participació política.
L'abril del 2011, ocupant el càrrec de viceministre de Defensa de l'Uruguai, va ser traslladat a l'Hospital Militar de Montevideo per complicacions de la salut. Va morir el 7 d'abril, segons els mitjans de comunicació, a causa d'un infart. El govern uruguaià, mentrestant, ja va confirmar que Castellá seria enterrat amb honors d'estat al Cementiri Central.

## Referències

* 1 2 Ansalatina - "Falleció Viceministro de Defensa, Gabriel Castellá" (castellà)
* ↑ uypress: "Murió Gabriel Castellá, subsecretario de Defensa" (castellà)
* ↑ cunoticias.com: "Noticias de Defensa Nacional de Uruguay" (castellà)
* ↑ elpais.com.uy: "Falleció el subsecretario de Defensa, Gabriel Castellá" (castellà)
* ↑ Esquela de Gabriel Castellá Arxivat 2011-04-12 a Wayback Machine. (castellà)
* ↑ elpais.com.uy: "Rindieron honores de Estado a Gabriel Castellá" [Consultat el 8 d'abril de 2011] (castellà)

## Enllaços externs

* Pàgina web oficial del Ministeri de Defensa Nacional de l'Uruguai (castellà)
# Iroquois (Dakota del Sud)

Iroquois és una població dels Estats Units a l'estat de Dakota del Sud. Segons el cens del 2000 tenia 278 habitants.

## Demografia

Segons el cens del 2000, Iroquois tenia 278 habitants, 113 habitatges, i 77 famílies. La densitat de població era de 202,5 habitants per km².
Dels 113 habitatges en un 31,9% hi vivien nens de menys de 18 anys, en un 56,6% hi vivien parelles casades, en un 10,6% dones solteres, i en un 31% no eren unitats familiars. En el 31% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,06.
Per edats la població es repartia de la següent manera: un 28,4% tenia menys de 18 anys, un 6,1% entre 18 i 24, un 28,8% entre 25 i 44, un 16,9% de 45 a 60 i un 19,8% 65 anys o més.
L'edat mediana era de 37 anys. Per cada 100 dones de 18 o més anys hi havia 93,2 homes.
La renda mediana per habitatge era de 25.625 $ i la renda mediana per família de 36.250 $. Els homes tenien una renda mediana de 25.417 $ mentre que les dones 16.806 $. La renda per capita de la població era de 13.277 $. Entorn del 18,8% de les famílies i el 17,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Iroquois». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- Iroquois». American Fact Finder. Oficina del Cens dels Estats Units, 12-01-2010.
# Villeparisis

Villeparisis és un municipi francès, situat al departament de Sena i Marne i a la regió de l'Illa de França. L'any 1999 tenia 21.296 habitants.
Forma part del cantó de Villeparisis, del districte de Meaux i de la Comunitat d'aglomeració Roissy Pays de France.
# VCard

VCard és un format estàndard per a l'intercanvi d'informació personal, específicament targetes personals electròniques (electronic business cards). Les vCards són usualment adjuntades a missatges de correu electrònic, però poden ser intercanviades en moltes altres formes, com en la World Wide Web o mitjançant codis QR. Poden contenir nom, adreça, números de telèfon, URL, logotips, fotografies, i fins i tot clips d'àudio.
Els arxius que contenen informació de tipus vCard porten extensió.vcf o .vcard.
Els tipus MIME associats són:
* Text / x-vcard
* Text / directory; profile = vCard
* Text / directory

## Història

Les Versitcard van ser proposades originalment el 1995 pel Versit Consortium, el qual estava integrat per Apple, AT&T Technologies (posteriorment Lucent), IBM i Siemens. Al desembre de 1996, la propietat del format va ser lliurada a l'Internet Mail Consortium, una associació comercial per a empreses interessades en l'e-mail a internet.
La versió 2.1 de l'estàndard de vCard és àmpliament suportada per clients de correu electrònic. La versió 3.0 del format és una proposta d'estandardització del IETF continguda en els documents RFC 2425 i RFC 2426. La versió 4.0 és definida en el RFC 6350, amb una nova sintaxi basada en XML, ' xCard ', definida en RFC 6351. l'extensió del nom de fitxer normalmentm és usada per a aquest format és' 'vcf' '. En el RFC 4770, es defineix un nou tipus d'entrada per mantenir una URI de IMPP, anomenat vCard Extensions for Instant Messaging . Ara és part de l'especificació base de vCard 4.0.

## Exemples d'arxius vCard

Els següents exemples contenen un fitxer vCard amb la informació d'una persona:

### vCard 3.0

La versió 3.0 és el format més usat des 2016 per intercanvi Intercanvi electrònic de dades.

### vCard 4.0

L'últim estàndard aprovat, basat en la RFC 6350.

## Referències

* ↑ «imc.org/pdi/». Arxivat de l'original el 2015-09-06. [Consulta: 27 juliol 2019].
* ↑ «vCard 2.1 specification (Sept-18-1996)». Arxivat de l'original el 2006-01-01. [Consulta: 27 juliol 2019].

## Bibliografia

* RFC 2425: un tipus de contingut MIME per a informació de directori
* RFC 2426 - Perfil de vCard MIME Directory
* RFC 2739 - Atributs del calendari per a vCard i LDAP
* RFC 4770 - Extensions vCard per a missatgeria instantània

## Enllaços externs

* Representing vCard Objects in RDF/XML, W3C Note 22 February 2001
* vCard implementations notes and bug reports
* vCard proposed errata
# Saurogobio gymnocheilus

Saurogobio gymnocheilus és una espècie de peix cipriniforme de la família dels ciprínids que es troba a la Xina.

## Referències

* ↑ Bleeker P. 1870. Mededeeling omtrent eenige nieuwe vischsoorten van China. Versl. Akad. Amsterdam (Ser. 2) v. 4. 251-253.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Yue, P., 1998. Gobioninae. p. 232-389. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Pequín (Xina). 1-531.
# Scotia (Nova York)

Scotia és una població dels Estats Units a l'estat de Nova York. Segons el cens del 2000 tenia 7.957 habitants.

## Demografia

Segons el cens del 2000, Scotia tenia 7.957 habitants, 3.233 habitatges, i 2.014 famílies. La densitat de població era de 1.796,6 habitants per km².
Dels 3.233 habitatges en un 34,2% hi vivien nens de menys de 18 anys, en un 46,8% hi vivien parelles casades, en un 12,3% dones solteres, i en un 37,7% no eren unitats familiars. En el 32,8% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,2% tenia menys de 18 anys, un 5,8% entre 18 i 24, un 29,8% entre 25 i 44, un 21,5% de 45 a 60 i un 16,7% 65 anys o més.
L'edat mediana era de 38 anys. Per cada 100 dones de 18 o més anys hi havia 77,6 homes.
La renda mediana per habitatge era de 42.028 $ i la renda mediana per família de 51.449 $. Els homes tenien una renda mediana de 38.074 $ mentre que les dones 27.946 $. La renda per capita de la població era de 20.386 $. Entorn del 5,9% de les famílies i el 6,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scotia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Scotia». American Fact Finder. Oficina del Cens dels Estats Units, 12-01-2010.
Viccionari
# VDT

VDT té els següents significats:
* Teatre Dramàtic de Valmiera (del seu nom en letó Valmieras Drāmas Teātris), teatre ubicat a la ciutat de Valmiera, a Letònia
* Monitor d'ordinador (del seu nom en anglès Video Display Terminal), terminal que permet veure l'activitat de l'ordinador
* Variomatic (del seu nom en neerlandès Van Doorne's Transmissie), sistema de transmissió variable contínua per a automòbils
# Scotchtown

Scotchtown és una concentració de població designada pel cens dels Estats Units a l'estat de Nova York. Segons el cens del 2000 tenia 8.954 habitants.

## Demografia

Segons el cens del 2000, Scotchtown tenia 8.954 habitants, 3.211 habitatges, i 2.334 famílies. La densitat de població era de 817,3 habitants per km².
Dels 3.211 habitatges en un 39% hi vivien nens de menys de 18 anys, en un 56,8% hi vivien parelles casades, en un 12,5% dones solteres, i en un 27,3% no eren unitats familiars. En el 21,3% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,29.
Per edats la població es repartia de la següent manera: un 27,7% tenia menys de 18 anys, un 7,7% entre 18 i 24, un 31,9% entre 25 i 44, un 25,2% de 45 a 60 i un 7,5% 65 anys o més.
L'edat mediana era de 35 anys. Per cada 100 dones de 18 o més anys hi havia 90,1 homes.
La renda mediana per habitatge era de 53.460 $ i la renda mediana per família de 59.439 $. Els homes tenien una renda mediana de 44.482 $ mentre que les dones 29.939 $. La renda per capita de la població era de 22.282 $. Entorn del 5,3% de les famílies i el 5,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scotchtown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Scotchtown». American Fact Finder. Oficina del Cens dels Estats Units, 12-01-2010.
# Síndrome d'Alagille

La síndrome d'Alagille és un trastorn genètic que afecta el fetge, al cor i altres sistemes corporals. Els problemes associats amb aquest trastorn comencen a evidenciar-se en la infància. La malaltia és heretada seguint un patró autosòmic dominant. La prevalença en la població és d'1 afectat cada 70.000 nascuts.
La severitat del trastorn pot variar dins de la mateixa família. Els símptomes poden ni tan sols ser notats, però en altres casos poden ser tan severs que el cor o el fetge han de ser trasplantats.
Mutacions en el gen JAG1, localitzat en el cromosoma 20, causen aquesta síndrome. El gen està involucrat en processos de senyalització entre cèl·lules adjacents durant el desenvolupament embrionari. Aquestes senyalitzacions influeixen la manera que les cèl·lules són usades en la construcció de noves estructures corporals durant el desenvolupament de l'embrió. Mutacions en aquest gen causen disrupció en la via de senyalització, causant errors en el desenvolupament, especialment en el cor, en els conductes biliars en el fetge, en la columna i en algunes característiques facials.
Els conductes biliars deformats i estrets produeixen la major part dels problemes de salut associats a la síndrome d'Alagille. La bilis és produïda en el fetge i és conduïda a través dels conductes biliars fins a l'intestí prim, on auxilia en la digestió dels greixos. Els pacients amb aquesta síndrome acumulen la bilis en el fetge, prevenint que aquest funcione correctament en l'eliminació de toxines del corrent sanguini.

## Signes i símptomes

Els signes derivats de danys en el fetge inclouen:
* Icterícia (tonalitat groga en la pell i en les conjuntives)
* Xantomes (dipòsits de colesterol en la pell).
Altres signe són problemes cardíacs congènits (en particular, tetralogia de Fallot), uns cossos vertebrals en forma de papallona, certs defectes en els ulls, i artèries estretes que poden provocar hemorràgies. Moltes persones amb síndrome d'Alagille tenen característiques facials semblants, les quals comprenen un front ample i prominent, uns ulls enfonsats i una barbeta punxeguda. Els ronyons i el sistema nerviós central també poden estar afectats.
# Gabriel Vidal Nova

Gabriel Vidal Nova (Palma, 5 d'octubre de 1969) és un exfutbolista mallorquí, que ocupava la posició de migcampista.

## Trajectòria

Va ser una de les més fermes promeses del RCD Mallorca de finals de la dècada dels vuitanta i principis dels noranta. Després de passar pel filial mallorquí, debuta amb el primer equip a la temporada 88/89, amb els illencs a Segona Divisió. Hi disputa 15 partits i marca un gol.
El 1989, el Mallorca puja a primera divisió, on romandrà tres temporades. En aquest període, el migcampista és suplent, tot i que gaudeix de minuts. De nou a Segona Divisió el 1992, el palmesà milita durant quatre campanyes més, alternant la titularitat i la suplència. Finalment, a l'estiu de 1996 deixa el club balear per fitxar pel CD Leganés. En total, havia sumat 67 partits de primera divisió i 116 a Segona, marcant 8 gols.
Milita dues temporades amb el Leganés a Segona abans de passar al conjunt veí, el Getafe CF, el 1998. En ambdós conjunts no acabaria de consolidar-se com a titular, encara que és emprat habitualment com a jugador de refresc.
L'estiu del 2001 fitxa pel Ciudad de Murcia, de Segona B. A partir d'aquest moment, la seua carrera prossegueix per divisions més modestes: Granada CF (02/03) i Atlètic Balears, on es retira el 2004.

## Selecció espanyola

Vidal va ser internacional amb seleccions inferiors espanyoles. Amb la sub-16 va guanyar l'Europeu de 1986, mentre que amb la selecció olímpica hi va ser medalla d'or als Jocs Olímpics de Barcelona 1992.

## Enllaços externs

* Fitxa del jugador
# Can Borrell (Sant Cugat del Vallès)

Can Borrell és un edifici del municipi de Sant Cugat del Vallès (Vallès Occidental) que forma part de l'Inventari del Patrimoni Arquitectònic de Catalunya. A l'interior figura la data de 1783 en una porta. La seva situació al final de la vall de Gausac pot venir del fet que en trobar-se a l'antic camí de Sant Cugat a Barcelona fos utilitzada com a posada.

## Descripció

És una masia de planta rectangular amb teulat a dues vessants i estructura formada per planta baixa, pis i golfes. La seva estructura és molt simple, cal destacar una característica molt freqüent en les masies d'aquesta zona que és la d'obrir una petita galeria a la part destinada a les golfes. Simetria longitudinal de la porta d'entrada, la finestra central i les golfes.

## Vegeu també

* Pantà de Can Borrell, construït una mica més amunt per donar aigua a aquesta masia.

## Referències

* 1 2 «Can Borrell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
# Scranton

«Scranton» té aquests significats:
* Scranton (Arkansas)
* Scranton (Carolina del Sud)
* Scranton (Dakota del Nord)
* Scranton (Iowa)
* Scranton (Kansas)
* Scranton (Pennsilvània)
# Scotiabank Arena

La Scotiabank Arena, anteriorment conegut com a Air Canada Centre, és un pavelló multifuncional situat a Toronto, Ontario, al Canadà. És la pista de joc dels Toronto Maple Leafs de l'NHL, i dels Toronto Raptors de l'NBA. El seu nom s'ha agafat del seu principal patrocinador, el banc canadenc Scotiabank.

## Història

El disseny del pavelló es va realitzar pensant tant en l'hoquei sobre gel com en el bàsquet. Es va posar la primera pedra el 1997 i va ser inaugurat el 19 de febrer de 1999 com Air Canada Centre, i en 2018 va canviar el nom a Scotiabank Arena. El seu propietari és el mateix que el de l'equip de l'NHL dels Toronto Maple Leafs.

## Esdeveniments

Els esdeveniments més significatius que s'han realitzat en aquest pavelló són l'All Star de l'NHL el 2000 i la final del Campionat del Món d'Hoquei de 2004. A més, s'han realitzat infinitat de concerts de música, destacant-hi els de Kiss, Aerosmith, Bon Jovi, Guns N' Roses, Depeche Mode, David Bowie, Coldplay, O2, Paul McCartney, Radiohead, Madonna, The Rolling Stones, Elton John, Oasis, Shakira, Metallica, Iron Maiden, Red Hot Chili Peppers, Billy Talent i John Mayer.

## Galeria

* Scotiabank Arena vist des de la Torre CN
* Scotiabank Arena
* Interior del pavelló
* Pista dels Raptors

## Referències

* ↑ DeClerq, Katherine. «What you need to know as the Maple Leafs return to Scotiabank Arena» (en anglès). CTV News Toronto. [Consulta: 12 desembre 2021].
* ↑ «Toronto Raptors to host full capacity crowd at Scotiabank Arena during 2021-22 season» (en anglès). NBA, 10-11-2021. [Consulta: 12 desembre 2021].
* ↑ «Air Canada Centre Recognizes 10 Years Of Excellence» (en anglès). Toronto Maple Leafs. [Consulta: 12 desembre 2021].
* ↑ «Toronto's Air Canada Centre to be renamed Scotiabank Arena in 'record-setting' deal» (en anglès). CBC, 29-08-2017. [Consulta: 12 desembre 2021].

## Enllaços externs

* Web oficial de Scotiabank Arena
* Seats3D - Mapa interactiu de seients per als Maple Leafs Arxivat 2007-05-13 a Wayback Machine.
* Seats3D - Mapa interactiu de seients per als Toronto Raptors Arxivat 2007-05-16 a Wayback Machine.
# Sovkhóznoie (Kabardino-Balkària)

* Per a altres significats, vegeu «Sovkhóznoie».
Sovkhóznoie (en rus: Совхозное) és un poble de Kabardino-Balkària, a Rússia, que el 2019 tenia 679 habitants. Pertany al districte rural de Zalukókoaje.

## Referències

* ↑ «Первопоселенцы немецкой колонии Бруненталь (с. Октябрьское) | Зольский район». www.zolka.ru. [Consulta: 4 juny 2016].
* ↑ Немцы России: населенные пункты и места поселения: энциклопедический словарь / Сост.: В. Ф. Дизендорф.-М.,"ЭРН", 2006.-472с.
# Vireó becgròs

El vireó becgròs (Vireo crassirostris) és una espècie d'ocell de les Bahames, República Dominicana, Cuba, Illes Caiman i Illa de la Tortuga (d'Haití) i també a les illes de Providencia i Santa Catalina (de Colòmbia) en el Carib occidental. Pertany a la família Vireonidae de l'ordre dles passeriformes.

## Referències

* ↑ «Vireó becgròs». Cercaterm. TERMCAT, Centre de Terminologia. Rev. 15-1-2021 (català)
# Vila Mou

Vila Mou és una antiga freguesia portuguesa del municipi de Viana do Castelo, amb 3,02 km² d'àrea i 566 habitants (al cens del 2011). La densitat de població n'era de 187,4 hab/km². Fou eliminada per la reorganització administrativa de 2012/2013, i s'integrà el seu territori a la Unió de Freguesies de Torre i Vila Mou.

## Població

Població de la freguesia de Vila Mou :
| 1864 | 1878 | 1890 | 1900 | 1911 | 1920 | 1930 | 1940 | 1950 | 1960 | 1970 | 1981 | 1991 | 2001 | 2011 |
| 503 | 508 | 498 | 479 | 495 | 494 | 498 | 625 | 729 | 691 | 592 | 581 | 558 | 564 | 566 |

## Referències

* ↑ «População residente, segundo a dimensão dos lugares, população isolada, embarcada, corpo diplomático e sexo, por idade (ano a ano)» (en portugués). Instituto Nacional de Estatística. [Consulta: 5 març 2014].
* ↑ Lei n.º 11-A/2013, de 28 de janeiro: Reorganização administrativa do território das freguesias. Anexo I. Diário da República, 1.ª Série, n.º 19, Suplemento, de 28/01/2013.
* ↑ Instituto Nacional de Estatística (Recenseamentos Gerais da População) - https://www.ine.pt/xportal/xmain?xpid=INE&xpgid=ine_publicacoes.

## Enllaços externs

* Vila Mou, Arxiu Distrital de Viana del Castell, 2008
# Joan de Nicomèdia

Joan de Nicomèdia (en llatí Joannes) va ser prevere de l'església de Nicomèdia a Bitínia en temps de Constantí I el Gran. Era prevere l'any 322 o 323. Va escriure una obra titulada Μαρτύριον τοῦ ἁγίου Βασιλεως ἐπισκόπου Ἀμασείας, Acta Martyrii S. Basilei Episcopi Amasiae.

## Referències

* ↑ 92.Joannes of Nicomedia a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 601